সংযুক্ত আরব আমিরাতের আমিরাতসমূহ
সংযুক্ত আরব আমিরাত ( "দাওলাত্ আল্-ঈমারাত্ আল্-আরবিয়াহ্ আল্-মুত্তাহিদাহ্") মধ্যপ্রাচ্য অঞ্চলে আরব উপদ্বীপের দক্ষিণ-পূর্ব কোনায় অবস্থিত সাতটি স্বাধীন রাষ্ট্রের (আমিরাত আরবী: إمارات‎ ʾimārāt; singular: إمارة ʾimārah) একটি ফেডারেশন। এগুলি একসময় ট্রুসিয়াল স্টেটস নামে পরিচিত ছিল। ১৯৭১ সালে দেশগুলি স্বাধীনতা লাভ করে। প্রতিটি আমিরাত একটি উপকূলীয় জনবসতিকে কেন্দ্র করে আবর্তিত এবং ঐ লোকালয়ের নামেই এর নাম। আমিরাতের শাসনকর্তার পদবী আমির। সংযুক্ত আরব আমিরাতের সাতটি আমিরাতের নাম হল আবু ধাবি, আজমান, দুবাই, আল ফুজাইরাহ, রাআস আল খাইমাহ, আশ শারিকাহ এবং উম্ম আল ক্বাইওয়াইন। আবু ধাবি শহর ফেডারেশনের রাজধানী এবং দুবাই দেশের বৃহত্তম শহর।
সংযুক্ত আরব রাষ্ট্র
১৯৫৮ সালে মিশর ও সিরিয়ার সমন্বয়ে গঠিত সংযুক্ত আরব প্রজাতন্ত্র ছিল একটি সার্বভৌম রাষ্ট্র। একই বছর মিশরের সাথে প্রতিরক্ষা চুক্তিতে আবদ্ধ উত্তর ইয়েমেন এই নতুন রাষ্ট্রের সাথে যোগ দেয় এবং এর ফলে সংযুক্ত আরব রাষ্ট্র নামক কনফেডারেশন গড়ে উঠে। ইয়েমেন অন্য রাষ্ট্রগুলোর মত না হয়ে নিজের স্বাধীনতা বজায় রাখে এবং জাতিসংঘ সদস্যপদ ও পৃথক দূতাবাস রক্ষা করে চলে।